Publication: Magyar Közlöny
Issue: MK-2002-163 (Year: 2002, Number: 163)
Era: 1990-2004
Section: 55. § (1) A közbeszerzésekrõl szóló 1995. évi XL. törvény (a továbbiakban: Kbt.) 2. §-ának (3) bekezdése alapján a törvény hatálya alá tartozó szervezetek tekintetében
Paragraph Index: 379

(5) A (3) és (4) bekezdés szerint elkülönített keretek összegérõl, felhasználásának feltételeirõl és módozatairól az érintett miniszterek és a megyei területfejlesztési tanácsok elnökei a (7) bekezdés c) pontjában foglalt szabályok, valamint a regionális, a megyei és kistérségi fejlesztési programok figyelembevételével, a Miniszterelnöki Hivatalt vezetõ miniszter koordinációjával 2003. február 28-ig kötnek megállapodást. Az érintett miniszterek az eltérõ megyei és térségi sajátosságok rugalmasabb érvényesítése érdekében — ágazati-szakmapolitikai céljaikkal összhangban — elkülönített kereteik terhére az egyes elõirányzatok részletes szabályaitól eltérõ támogatási célokról és feltételekrõl is megállapodhatnak. Az elkülönített keretek felhasználásakor a megyei területfejlesztési tanácsoknak prioritásként kell kezelni a külön jogszabályban lehatárolt leghátrányosabb helyzetû kistérségek felzárkóztatását, oly módon, hogy az e térségekre biztosítandó teljes támogatási keret egy fõre jutó összege legalább 30%-kal haladja meg a megye egyéb területeire jutó fajlagos támogatási mértéket.

Source: https://magyarkozlony.hu/hivatalos-lapok/b6c9a6c5be4042d409f2d50aade190a62b02185b/dokumentumok/be97ba32c6edd7fb393622406098c358689c3446/letoltes